open-index/open-wikipedia-markdown huggingface dataset:
கார பெரிலியம் அசிட்டேட்டு

**கார பெரிலியம் அசிட்டேட்டு** (*Basic beryllium acetate*) என்பது Be4O(O2CCH3)6 என்ற மூலக்கூற்று வாய்ப்பாட்டைக் கொண்ட ஒரு வேதியியல் சேர்மம் ஆகும். ஒரு தனித்துவமான கட்டமைப்பை இச்சேர்மம் ஏற்றுக்கொள்கிறது.  ஆனால் கார பெரிலியம் அசிட்டேட்டிற்கு எந்த பயன்பாடுகளும் இல்லை. இச்சேர்மம் சிறிய அளவில் ஆய்வு செய்யப்பட்டுள்ளது. கரிம கரைப்பான்களில் கரையும். நிறமற்ற ஒரு திடப்பொருளாகக் காணப்படுகிறது.

## தயாரிப்பு
கார பெரிலியம் கார்பனேட்டை சூடான அசிட்டிக் அமிலத்துடன் சேர்த்து வினைப்படுத்துவதன் மூலம் கார பெரிலியம் அசிட்டேட்டைத் தயாரிக்கலாம்.
: 2 Be2CO3(OH)2 + 6 AcOH → Be4O(AcO)6 + 5 H2O + 2 CO2 
கார பெரிலியம் அசிட்டேட்டு தண்ணீரில் கரையாது. ஆனால் குளோரோஃபார்மில் கரையும். முனைவற்ற வேதிப்பொருள் என்பதோடு ஒத்துப்போகிறது. சிதைவு இல்லாமல் ஒரு வெற்றிடத்தில் உருகி பதங்கமாகிறது.
## கட்டமைப்பு
கார அசிட்டேட்டுகள் ஒரு மைய ஆக்சைடு அயனியுடன் பிணைக்கப்பட்ட உலோக மையங்களின் தொகுப்பையும், அசிட்டேட்டு ஈந்தணைவிகளின் தொகுப்பையும் கொண்டுள்ளன.  கார பெரிலியம் அசிட்டேட்டு ஒரு நான்முகி Be4O6+ மையத்தைக் கொண்டுள்ளது. இது Be2+ மையங்களின் ஒவ்வொரு சோடியிலும் அசிடேட்டுகள் (CH3CO2−) பரவியுள்ளது. இதன் கட்டமைப்பில் ஒன்றோடொன்று இணைக்கப்பட்ட ஆறு-உறுப்பு Be2O3C வளையங்கள் உள்ளன.  இந்த கட்டமைப்பு இதன் கணிசமான நிலைத்தன்மைக்கு பொருந்துகிறது. 330 பாகை செல்சியசு வெப்பநிலையில் கார பெரிலியம் அசிட்டேட்டை காய்ச்சி வடிக்க முடியும். 

## பயன்கள்
கரிம கரைப்பான்களில் (குளோரோஃபார்ம்) இந்த உப்பின் கரைதிறன் பல நோக்கங்களுக்காக பெரிலியம் நிறைந்த சேர்மங்களைப் பிரித்தெடுத்து சுத்திகரிக்க பயனுள்ளதாக இருக்கும். கார பெரிலியம் அசிடேட் ஒற்றை படிகங்களை எளிதாக வளர்க்கலாம். எக்சு-கதிர் வேறுபாடுமானிகளை சீரமைக்க உதவியாக இருக்கும். மேலும் புரத படிகவியலிலும் இது பயன்படும்.

## மேலும் காண்க
*துத்தநாக அசிட்டேட்டு
*பெரிலியம் நைட்ரேட்டு

## மேற்கோள்கள்


பகுப்பு:பெரிலியம் சேர்மங்கள்
பகுப்பு:அசிட்டேட்டுகள்
பை. ஜீ. மருத்துவக் கல்லூரி

**பை. ஜீ. மருத்துவக் கல்லூரி** (*B. J. Medical College, Ahmedabad*) என்பது இந்தியாவின் குசராத்தின் அகமதாபாத்தில் அமைந்துள்ள பொது மருத்துவக் கல்லூரி ஆகும்.

இது அகமதாபாத் பொது மருத்துவமனையுடன் இணைக்கப்பட்டுள்ளது.

## வரலாறு
அகமதாபாத்து மருத்துவப் பள்ளி 1871ஆம் ஆண்டு நிறுவப்பட்டது. இந்நிறுவனம் மருத்துவமனை உதவியாளர் பயிற்சியினை வழங்கி வந்தது. தொழிலதிபர் பைராம்ஜி ஜீஜீபாய் 1879ஆம் ஆண்டில் இந்நிறுவன வசதிகளை விரிவுபடுத்தி மேம்படுத்த   நன்கொடையாக வழங்கினார். இதன் பின்னர் இந்த மருத்துவப் பள்ளி பை. ஜீ. மருத்துவப் பள்ளி என்று பெயர் மாற்றப்பட்டது. 1917ஆம் ஆண்டில், இந்தப் பள்ளி பம்பாய் மருத்துவர்கள், அறுவை சிகிச்சை நிபுணர் கல்லூரியுடன் இணைக்கப்பட்டது. 1946ஆம் ஆண்டில், இந்தப் பள்ளி பம்பாய் பல்கலைக்கழகத்தின் இணைப்பைப் பெற்று உயர் தரத்தினைப் பெற்றது. இது உரிமம் பெற்ற சான்றளிக்கப்பட்ட மருத்துவர் மற்றும் அறுவை சிகிச்சை நிபுணர் பட்டத்தை வழங்கக்கூடிய சான்றளிக்கப்பட்ட மருத்துவக் கல்லூரியாக மாறப் பல்கலைக்கழகம் அனுமதித்தது. 1951ஆம் ஆண்டில், இது குசராத் பல்கலைக்கழகத்துடன் இணைக்கப்பட்டு இளநிலைப் படிப்புகளை வழங்கத் தொடங்கியது. முதுநிலைப் படிப்புகள் 1956ஆம் ஆண்டு குசராத் பல்கலைக்கழக இணைப்பையும் பெற்றன.

## நிறுவனங்கள்

* பொது மருத்துவமனை, அகமதாபாத்
* பெண்கள் மற்றும் குழந்தைகள் சிறப்பு மருத்துவமனை.
* எம் & ஜே கண் மருத்துவ நிறுவனம்
* குசராத் புற்றுநோய் மற்றும் ஆராய்ச்சி நிறுவனம்
* காசநோய் செயல்விளக்கம் மற்றும் பயிற்சி மையம்
* ஐ. நா. மேத்தா இருதயவியல் நிறுவனம்
* சிறுநீரக நோய் ஆராய்ச்சி நிறுவனம்
* அரசு முதுகெலும்பு நிறுவனம்
* உறுப்பு மாற்று அறுவை சிகிச்சை நிறுவனம்
* மஞ்சுஷ்ரீ சிறுநீரக மருத்துவமனை

## குறிப்பிடத்தக்க முன்னாள் மாணவர்கள்

* தேஜாஸ் படேல், இருதயநோய் நிபுணர் 
* அர்கோவிந்த் லட்சுமிசங்கர் திரிவேதி, சிறுநீரக மருத்துவர், நோயெதிர்ப்பு நிபுணர் மற்றும் மாற்று அறுவை சிகிச்சை நிபுணர்
* ஏ.கே. படேல், அரசியல்வாதி மற்றும் மருத்துவர்
* கேதன் தேசாய், சிறுநீரக மருத்துவர்
* ஜனக் தேசாய், சிறுநீரக மருத்துவர்
* ரஜினி கனபர், தான்சானிய மருத்துவர் மற்றும் பரோபகாரர்
* கிரித் பிரேம்ஜிபாய் சோலங்கி, அறுவை சிகிச்சை நிபுணர் மற்றும் அரசியல்வாதி.

## ஏர் இந்தியா பறப்பு 171 (விபத்து)
thumb|வானூர்தி விபத்திற்குள்ளான மருத்துவக் கல்லூரி மாணவ விடுதி
சூன் 12, 2025 அன்று, ஏர் இந்தியா பறப்பு 171 (போயிங் 787), 242 பேரை ஏற்றிக் கொண்டு  அகமதாபாத்தில் இருந்து புறப்பட்ட சிறிது நேரத்திலேயே பை. ஜீ. மருத்துவக் கல்லூரி கல்லூரியின் மாணவர் விடுதியில் மோதியது. இந்த விபத்தில் முப்பத்து மூன்று இறப்புகள் பதிவாகியுள்ளன. மேலும் பலர் காயமடைந்தனர். இருப்பினும் மொத்த இறப்பு எண்ணிக்கை அதிகமாக இருக்கலாம் என சந்தேகிக்கப்படுகிறது. இந்த சம்பவத்தில் காணாமல் போனவர்கள் படுகாயமடைந்தவர்கள் மத்தியில் கொல்லப்பட்டவர்களின் எண்ணிக்கை நிச்சயமற்றதாகவே உள்ளது. இந்த பேரழிவில் 241 பயணிகளும் பணியாளர்களும் உயிரிழந்தனர், ஒரே ஒரு பயணி மட்டுமே உயிர் பிழைத்தார்.

## மேற்கோள்கள்

## வெளியிணைப்புகள்
* 

பகுப்பு:குசராத்து மாநிலத்திலுள்ள மருத்துவமனைகள்
பகுப்பு:குஜராத் பல்கலைக்கழகம்
பகுப்பு:அகமதாபாத்திலுள்ள பல்கலைக்கழகங்களும் கல்லூரிகளும்
கோறளைப்பற்று பிரதேச சபை

**கோறளைப்பற்று பிரதேச சபை** (*Koralai Patru Divisional Council*) இலங்கையின் மட்டக்களப்பு மாவட்டத்தில் அமைந்துள்ள உள்ளூராட்சி அமைப்புகளுள் ஒன்று ஆகும். கோறளைப்பற்று பிரதேச செயலாளர் பிரிவில் உள்ள பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 14 உறுப்பினர்கள் வட்டாரங்களில் இருந்து நேரடியாகவும், 12 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 26 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள கோறளைப்பற்று பிரதேச சபையின் ஆளுகைப் பிரதேசம் 14 வட்டாரங்களாக பிரிக்கப்பட்டுள்ளது. கோறளைப்பற்று பிரதேச சபையின் கீழ் கோறளைப்பற்று பிரதேச செயலாளர் பிரிவு, கோறளைப்பற்று மத்தி பிரதேச செயலாளர் பிரிவு, கோறளைப்பற்று தெற்கு பிரதேச செயலாளர் பிரிவுகளின் நிருவாக எல்லைகள் உள்ளடங்குகின்றன.

# குடும்பிமலை
# கோராவெளி
# வாழைச்சேனை முசுலிம்
# பிறைந்துறைச்சேனை வடக்கு
# வாழைச்சேனை தமிழ்
# கல்குடா
# கல்மடு
# பிறைந்துறைச்சேனை தெற்கு
# செம்மண் ஓடை
# கறுவாக்கேணி
# கிண்ணையடி
# கிரான்
# சந்திவெளி
# முறக்கொட்டாஞ்சேனை

## தேர்தல் முடிவுகள்
### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 14 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 23 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

கோறளைப்பற்று பிரதேச சபையின் தலைவராக சோபா ஜெயரஞ்சித் (தமிழ் மக்கள் விடுதலைப் புலிகள்), துணைத் தலைவராக தர்மலிங்கம் யசோதரன் (இலங்கை சுதந்திரக் கட்சி) ஆகியோர் தெரிவு செய்யப்பட்டனர். 

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 14 உறுப்பினர்கள் வட்டாரங்களில் இருந்து நேரடியாகவும், 12 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 26 உறுப்பினர்கள் தேர்ந்தெடுக்கப்பட்டனர்.

கோறளைப்பற்று பிரதேச சபையின் தலைவராக சுந்தரலிங்கம் சுதாகரன் (இலங்கைத் தமிழரசுக் கட்சி), துணைத் தலைவராக குழந்தைவேல் பத்மநீதன் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:மட்டக்களப்பு மாவட்டப் பிரதேச சபைகள்
கோஃபண்ட்மீ

**கோஃபண்ட்மீ ( GoFundMe )**  என்பது ஒரு கூட்டு நிதிநல்கை இணைய வலைத்தளம் ஆகும். இது கொண்டாட்டங்கள் மற்றும் பட்டமளிப்பு போன்ற வாழ்க்கை நிகழ்வுகள் முதல் விபத்துக்கள் மற்றும் நோய்கள் போன்ற சவாலான சூழ்நிலைகள் வரையிலான நிகழ்வுகளுக்கு மக்கள் பணம் திரட்ட அனுமதிக்கிறது. 2010 முதல் 2024 ஆம் ஆண்டின் ஆரம்பம் வரை, 150 மில்லியனுக்கும் அதிகமான நன்கொடையாளர்களின் பங்களிப்புகளுடன், இந்த தளத்தில் $30 பில்லியனுக்கும் அதிகமான நிதி திரட்டப்பட்டுள்ளது.

## வரலாறு
இந்த நிறுவனம் மே 2010 இல் *பிராட் டாம்ஃபௌஸ்* மற்றும் *ஆண்ட்ரூ பாலேஸ்டர்* ஆகியோரால் நிறுவப்பட்டது. இருவரும் முன்பு Paygr என்ற வலைத்தளத்தை நிறுவினர். இது உறுப்பினர்கள் தங்கள் சேவைகளை பொதுமக்களுக்கு விற்க அனுமதிப்பதற்காக அர்ப்பணிக்கப்பட்டது.

இதன் உதவியால், நபர்கள் அல்லது குழுக்கள் தங்கள் வாழ்கையை மேம்படுத்த, சுகாதாரச் செலவுகள், கல்வி, இயற்கை பேரழிவுகள், சமூக பிரச்சனைகள் போன்ற பல காரணங்களுக்காக நிதி திரட்ட முடிகிறது.  

## செயல்பாடு
* கணக்கு உருவாக்குதல்: எந்தவொரு நபரும் தங்களுடைய கோஃபண்ட்மீ கணக்கை துவக்கிக் கொள்ள முடியும்.  தங்கள் முகவரியில் தேவையான தகவல்களை (பெயர், மின்னஞ்சல், வங்கி விவரங்கள்) சேர்க்க வேண்டும்.

* பதிவு மற்றும் திட்டத்தின் விவரம்: பணம் திரட்ட வேண்டிய காரணம் பற்றி ஒரு பக்கம் (campaign page) உருவாக்கப்படுகிறது.  அங்கே துறவுரை, படங்கள், மற்றும் வீடியோக்கள் போன்றவற்றை சேர்த்து, விளக்கம் அளிக்கப்படுகிறது.

* பகிர்வு: திட்ட பக்கம் சமூக ஊடகங்கள், மின்னஞ்சல், அல்லது நேரடி இணைப்புகள் (links) மூலம் பொது மக்களுக்குத் தெரிவிக்கப்படுகிறது.  இதன் மூலம் நண்பர்கள், குடும்பம் மற்றும் பொதுமக்கள் பணம் வழங்கலாம்.

* பணம் திரட்டுதல்: பங்களிப்பாளர்கள் (donors) தங்களின் விருப்பப்படி தொகை அனுப்பலாம்.  திரட்டப்பட்ட பணம், கட்டணங்களை கழித்த பிறகு, நேரடியாக திட்ட உருவாக்கிய நபரின் வங்கிக் கணக்கிற்கு செலுத்தப்படுகிறது.

## வரலாறு/வளர்ச்சி
* துவக்கம்: 2010 ஆம் ஆண்டில் அமெரிக்காவில் தொடங்கப்பட்டது.  தொடக்கம் காலத்திலிருந்து, அத்தியாவசிய உதவிகளுக்காக மற்றும் சில சாதாரண காரணங்களுக்கு பணம் திரட்டும் இடமாக மாறியிருக்கிறது.

* பயன்பாட்டு அளவு: பல கோடி நபர்கள் இதை பயன்படுத்தி வருகின்றனர்.  உலகம் முழுவதும் பலவகையான பிரச்சனைகள் மற்றும் உதவி தேவைகளுக்காக செயலில் உள்ளது.

* பொருளாதார முறை: கோஃபண்ட்மீ தொழில்முறை மற்றும் அறநெறி விதிகளைக் கடைபிடித்து, பொதுமக்கள் நம்பிக்கையுடன் பணம் அனுப்ப உதவுகிறது.  தளத்தின் நம்பகதன்மையை பேணுவதற்காக, தகுதியான சோதனை மற்றும் தகவல் சரிபார்ப்பு முறைகள் உள்ளன.

## உதாரணம்
2025 ஆம் ஆண்டு சூன் மாதம் 12 ஆம் தேதி ஏர் இந்தியா விமான விபத்தில் பெற்றோர் இருவரையும் இழந்த இரண்டு குழந்தைகள் கோஃபண்ட்மீ வலைத்தளத்தைப் பயன்படுத்தி £689,669 பணத்தை திரட்டியுள்ளனர்.  இந்திய பணத்தில் இது 8.13 கோடி ரூபாய் ஆகும்.  15,500 க்கும் மேற்பட்டோர் இந்தப் பணத்தை நன்கொடையாக வழங்கினர்.

## மேற்கோள்கள்

## வெளி இணைப்புகள்
* 
* 

பகுப்பு:இணையம்
பகுப்பு:வலைத்தளங்கள்
பகுப்பு:நிதிச் சேவைகள்
கோறளைப்பற்று வடக்கு பிரதேச சபை

**கோறளைப்பற்று வடக்கு (வாகரை) பிரதேச சபை** (*Koralai Patru North Divisional Council*) இலங்கையின் மட்டக்களப்பு மாவட்டத்தில் அமைந்துள்ள உள்ளூராட்சி அமைப்புகளுள் ஒன்று ஆகும். கோறளைப்பற்று வடக்கு பிரதேச செயலாளர் பிரிவில் உள்ள பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 11 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் கலப்புத் தேர்தல் முறையிலும், மொத்தம் 19 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள கோறளைப்பற்று பிரதேச சபையின் ஆளுகைப் பிரதேசம் 10 வட்டாரங்களாகப் பிரிக்கப்பட்டுள்ளது. கோறளைப்பற்று வடக்கு பிரதேச சபையின் கீழ் கோறளைப்பற்று வடக்கு பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

# கதிரவெளி
# பூச்சாக்கேணி
# பால்சேனை
# அம்பந்தனாவெளி
# வாகரை
# ஊரியன்கட்டு
# பனிச்சன்கேணி
# மதுரங்கேணிக்குளம்
# மாங்கேணி
# புணானை கிழக்கு (2 உறுப்பினர்கள்)

## தேர்தல் முடிவுகள்
### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 11 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 18 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில், கோறளைப்பற்று வடக்கு (வாகரை) பிரதேச சபையின் தலைவராக சிவஞானம் கோணலிங்கம் (கதிரவெளி, இலங்கைத் தமிழரசுக் கட்சி), துணைத் தலைவராக தி. மு. சந்திரபாலன் (புணானை கிழக்கு, இலங்கை சுதந்திரக் கட்சி) ஆகியோர் தெரிவு செய்யப்பட்டனர். 

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 11 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 19 உறுப்பினர்கள் தேர்ந்தெடுக்கப்பட்டனர்.

2025 தேர்தலில், கோறளைப்பற்று வடக்கு (வாகரை) பிரதேச சபையின் தலைவராக கதிர்காமத்தம்பி தெய்வேந்திரன் (தமிழ் மக்கள் விடுதலைப் புலிகள்), துணைத் தலைவராக சண்முகநாதன் ரசிகரன் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:மட்டக்களப்பு மாவட்டப் பிரதேச சபைகள்
பகதூர்கஞ்ச் சட்டமன்றத் தொகுதி

**பகதூர்கஞ்ச் சட்டமன்றத் தொகுதி** (Bahadurganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கிசன்கஞ்சு மாவட்டத்தில் அமைந்துள்ளது. பகதூர்கஞ்ச், கிசன்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
வாரிசு (தொலைக்காட்சித் தொடர்)

**வாரிசு** என்பது ஜீ தமிழ் தொலைக்காட்சியில் 9 சூன் 2025 ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பாகும்  குடும்பம் சார்ந்த தொலைக்காட்சி நாடகத் தொடர் ஆகும். இது ஜீ வங்களா தொலைக்காட்சியில் ஒளிபரப்பான 'மிதை' என்ற தொடரின் மறு ஆக்கம் ஆகும். இந்த தொடரை என். பிரியன் என்பவர் இயக்க, சுவாதி சர்மா மற்றும் ஆனந்த் செல்வன் ஆகியோர் முதன்மைக் கதாபாத்திரத்தில் நடித்துள்ளனர்.
ஆ. சிவகுமார்

**ஆ. சிவகுமார்** (*A. Sivakumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சமயநல்லூர் பகுதியினைச் சேர்ந்தவர். இளங்கலையில் பட்டம் பெற்றுள்ள சிவகுமார், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சமயநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1949 பிறப்புகள்
பகுப்பு:மதுரை மாவட்ட மக்கள்
மு. சின்னக்குழந்தை

**மு. சின்னக்குழந்தை** (*M. Chinnakulandai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆரணி வடுகசாத்துக் கிராமத்தினைச் சேர்ந்தவர். இளங்கலையில் பட்டம் பெற்றுள்ளச் சின்னக்குழந்தை, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆரணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1947 பிறப்புகள்
தைட்டானியம் கார்போநைட்ரைடு

**தைட்டானியம் கார்போநைட்ரைடு** (*Titanium carbonitride*) என்பது TiCNஎன்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். தைட்டானியம் நைட்ரைடை விட இச்சேர்மம் கடினமானது. இதை உயவு எண்ணெய் இல்லாமல் இதைப் பயன்படுத்தலாம்.தைட்டானியம் கார்போநைட்ரைடு இயந்திரக் கருவி வெட்டிகளில் நீராவி படிவு மூலம் பயன்படுத்தப்படுகிறது.

தைட்டானியம் கார்போநைட்ரைடு பூச்சுகள் அதிக கடினத்தன்மை மற்றும் தேய்மான எதிர்ப்பைக் கொண்டுள்ளன. மேலும் இச்சேர்மம் பீங்கான் மற்றும் உலோகம் ஆகியவற்றின் கலவையால் ஆன ஒரு வெப்ப எதிர்ப்பு பொருளாகும். பீங்கான் அதிக கடினத்தன்மையை வழங்குகிறது, மேலும் உலோகம் உறுதித்தன்மையை வழங்குகிறது.

மந்த வாயுவைக் கொண்ட உலையில் தைட்டானியம் டை ஆக்சைடையும் கார்பனையும் வினைபுரியச் செய்து, பின்னர் நைட்ரசன் வாயுவைப் பயன்படுத்தி  குறைப்பதன் மூலம் தைட்டானியம் கார்போநைட்ரைடைத் தயாரிக்கலாம்.

## மேற்கோள்கள்

பகுப்பு:தைட்டானியம்(III) சேர்மங்கள்
பகுப்பு:நைட்ரைடுகள்
பகுப்பு:மீக்கடினப் பொருட்கள்
நடகாய கல்பம்

**நடகாய கல்பம்** அல்லது **பிரசவ லேகியம்**  என்பது ஒரு சித்த வைத்திய மருந்தாகும். கருவுற்ற பெண்கள் மகப்பேறுக்குப் பிறகு உடலில் ஏற்படும் பலவீனத்தைப் போக்கவும், பசியை அதிகரிக்கவும், செரிமானத்தை சீராக்கவும், தாய்ப்பாலை அதிகம் சுரக்கவும் உதவுகிறது. இந்த லேகியத்தை உணவு உண்ட பிறகு 5 கிராம் அளவிற்கு சாப்பிட வேண்டும்.சுகப்பிரசவம் ஆனவர்கள் மூன்றாம் நாளிலிருந்தும் அறுவை சிகிச்சை மூலம் குழந்தை பெற்ற பெண்கள் 15 நாட்களுக்கு பிறகும் இதை சாப்பிட தொடங்கலாம்.

## மேற்கோள்கள்
பகுப்பு:சித்த  மருத்துவம்
போதுப்பட்டி, நாமக்கல்

**போதுப்பட்டி** என்பது தமிழ்நாடு மாநிலத்தின் நாமக்கல் மாவட்டத்திலுள்ள ஒரு புறநகர் ஆகும்.
## அமைவிடம்
போதுப்பட்டி, கடல் மட்டத்திலிருந்து சுமார் 219.2 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## கல்வி
### கல்வி நிலையங்கள்
போதுப்பட்டியில், கிரின் பார்க் கல்விக் குழுமத்தின், கிரீன் பார்க் சர்வதேச மேல்நிலைப் பள்ளி மற்றும் கிரீன் பார்க் 'நீட்' பயிற்சி மையம் ஆகிய கல்வி நிலையங்கள் அமையப் பெற்றுள்ளன.
## அரசியல்
போதுப்பட்டி பகுதியானது, நாமக்கல் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாமக்கல் மக்களவைத் தொகுதி சார்ந்தது.
## மேற்கோள்கள்

பகுப்பு:நாமக்கல் மாவட்டத்திலுள்ள ஊர்களும் நகரங்களும்
அவந்திசுந்தரி கதை

**அவந்திசுந்தரி கதை** (अवन्तिसुन्दरी कथा) என்பது சமஸ்கிருத இலக்கியத்தில் உரைநடை கவிதையின் கீழ் வரும் நூலாகும். அவந்திசுந்தரி கதையை இயற்றியவர் ஆச்சாரியர் தண்டி ஆவார். அவந்திசுந்தரி கதையின் முழுமையான பகுதி கிடைக்கவில்லை. 1924-ஆம் ஆண்டில், கவிராயர் ஒருவர் இதனை திருத்தி வெளியிட்டார். பத்தாம் நூற்றாண்டில் வாழ்ந்த சமஸ்கிருத கவிஞர் இராஜசேகரின் மனைவியாக அவந்திசுந்தரி அறியப்படுகிறார்.

இந்நூல் சமஸ்கிருத உரைநடை கவிதை பாணியின் வளர்ச்சியில் ஒரு திட்டவட்டமான படியாகக் கருதப்படுகிறது. பதின்மூன்றாம் நூற்றாண்டில் அவந்திசுந்திரி கதை தெலுங்கு மொழியில் மொழிபெயர்க்கப்பட்டது. இந்நூல் தசகுமாரசரிதத்தில் உள்ள கதைகளுடன் கணிசமாக ஒன்றுடன் ஒன்று ஒத்துள்ளது. 

பத்தாம் நூற்றாண்டில் வாழ்ந்த சமஸ்கிருத கவிஞர் இராஜசேகர் இயற்றிய **காவிய மீமாம்சா** எனும் நூலில் அவந்திசுந்தரி கதையைப் பற்றி மூன்று இடங்களில் மேற்கோள் காட்டுகிறார்.

## மேற்கோள்கள்

பகுப்பு:சமசுகிருத நூல்கள்
காவிய மீமாம்சம்

**காவிய மீமாம்சம்** எனும் சமசுகிருத நூலை இயற்றியவர் கிபி 880-920களில் வாழ்ந்த கவிஞர் இராஜசேகர் ஆவார். காவிய மீமாம்சம் நூல் 18 அத்தியாயங்கள் கொண்டது. ஆனால், இந்நூலின் முதல் அத்தியாயமான *கவி இரகசியம்* எனும் முதல் அத்தியாயம் மட்டுமே கிடைத்துள்ளது.

ராஜசேகராவின் காவ்யமிமாம்சம் நூல் ஒரு கவிதை கலைக்களஞ்சியம் ஆகும். அலங்கார-சாஸ்திரமாக (சொல்லாட்சி மற்றும் கவிதைகளின் பண்டைய இந்திய அறிவியல்) கருதப்படுகிறது.  இந்நூல் இலக்கியம் மற்றும் கவிதை செய்வது குறித்த பயன்பாட்டுக் கவிதைகளின் அறிவியலைக் கொண்டுள்ளது.

மத்தியகால இந்தியா மற்றும் உலகின் புவியியல், நிகழ்வுகள், இடங்கள் மற்றும் மக்கள், காலக் கணக்கீடு மற்றும் பருவகால மாற்றங்களை விவரிக்கும் பண்டைய முறைகள் பற்றிய அறிமுகம் இந்நூலில் பரவலாக விளக்கப்பட்டுள்ளது.
## மேற்கோள்கள்

பகுப்பு:சமசுகிருத நூல்கள்
ஆர். செங்காளியப்பன்

**ஆர். செங்காளியப்பன்** (*R. Sengalippan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். ஜனதா கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிங்காநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1924 பிறப்புகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
வி. பி. பி. பரமசிவம்

**வி. பி. பி. பரமசிவம்** (*V. P. B. Paramasivam*) என்பவர் ஓர் எலும்பியல் மருத்துவரும்  அரசியல்வாதியும் ஆவார். 15 ஆவது தமிழ்நாடு சட்டமன்றத்தில் (2016-2021) தமிழ்நாட்டின் வேடசந்தூர் தொகுதியில் போட்டியிட்டு  சட்டமன்ற உறுப்பினராகத் தேர்ந்தெடுக்கப்பட்டார்.

## தனிப்பட்ட வாழ்க்கை
வி. பி. பி. பரமசிவம் அரசுப் பணியில் இருந்த குழந்தை மருத்துவரை மணந்து கொண்டார்.  இத்தம்பதியருக்கு இரண்டு மகன்கள் உள்ளனர். வி. பி. பி. பரமசிவத்திற்கு ஒரு சகோதரர் (டாக்டர் வி. பி. பி. மகாராசன்) உள்ளார். இவர் ஒரு பொது அறுவை சிகிச்சை நிபுணர் மற்றும் தமிழ்நாடு அரசு சுகாதாரத் துறையில் பணிபுரிகிறார்.

## மருத்துவப் பங்களிப்பு
திண்டுக்கல்லில் உள்ள பாண்டியன் நகரில், மறைந்த தந்தை வி.பி. பாலசுப்பிரமணியனின் நினைவாக, மருத்துவர் வி.பி.பி. நினைவு எலும்பியல் மற்றும் சிறப்பு மருத்துவமனையை மருத்துவர்  வி.பி.பி. பரமசிவம் நிறுவினார்.

## அரசியல் பங்களிப்பு
மருத்துவர் வி. பி. பி. பரமசிவம் தனது பதவிக் காலத்தில் தொகுதிக்கு பல புதிய உள்கட்டமைப்பு மேம்பாட்டுத் திட்டங்களைக் கொண்டு வந்தார்.

## அரசு மற்றும் நிர்வாகப் பங்களிப்பு
வி. பி. பி. பரமசிவம் 15 ஆவது தமிழ்நாடு சட்டமன்றப் பேரவையில் பல்வேறு குழுக்களின் உறுப்பினராக நியமிக்கப்பட்டார்.

வி. பி. பி. பரமசிவம் 2019 ஆம் ஆண்டு தமிழ்நாடு நான்காவது காவல் ஆணையத்தின் உறுப்பினராக நியமிக்கப்பட்டார்.

15 ஆவது தமிழ்நாடு சட்டமன்றத்தின் (2016-2021) பிரதிநிதியாக தமிழ்நாடு கால்நடை மருத்துவம் மற்றும் விலங்கு அறிவியல் பல்கலைக்கழகத்தின் மேலாண்மை வாரியத்திற்கும் பரிந்துரைக்கப்பட்டார்.

## போட்டியிட்ட தேர்தல்கள்

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
கசுபா சட்டமன்றத் தொகுதி, பீகார்

**கசுபா சட்டமன்றத் தொகுதி** (Kasba Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பூர்ணியா மாவட்டத்தில் அமைந்துள்ளது. கசுபா, பூர்ணியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
க. சோலைராசு

**க. சோலைராசு** (*K. Sholairaj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் மணப்பாறையினைச் சேர்ந்தவர். இளங்கலைப் பட்டப் படிப்பினை முடித்த சோலைராசு, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மருங்காபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1956 பிறப்புகள்
12-நாள் போர்

2025 சூன் 13 அன்று, ஈரானிலுள்ள பல்வேறு இடங்கள் மீது இசுரேல் தாக்குதல் தொடுத்தது. இந்தத் தாக்குதல்களுக்கு **ஓபரேசன் ரைசிங் லயன்** (Operation Rising Lion) என இசுரேல் பெயரிட்டது. அணு ஆயுதங்கள் உருவாக்குவதிலிருந்து ஈரான் நாட்டைத் தடுப்பது இத்தாக்குதல்களின் குறிக்கோள் எனத் தெரிவித்துள்ள இசுரேல், அணுக்கரு தயாரிக்கும் இடங்களையும் இராணுவக் கிடங்குகளையும் தாக்கியது. ஈரான் நாட்டின் முதன்மை இராணுவத் தலைவர்கள் இத்தாக்குதல்களில் கொல்லப்பட்டனர். 1980-களில் நடந்த ஈரான்-ஈராக் போருக்குப் பிறகு, ஈரான் நாட்டின் மீது தொடுக்கப்பட்ட மிகப்பெரிய தாக்குதல் இதுவாகும்.

போர்நிறுத்தத்திற்கு இசுரேலும் ஈரானும் இணங்கியுள்ளதாக ஐக்கிய அமெரிக்காவின் அரசுத்தலைவர் டோனால்ட் டிரம்ப் சூன் 23 அன்று அறிவித்தார். ஆரம்பநிலையில் மீறல்கள் இருந்தபோதிலும், சூன் 25 அன்று இரு நாடுகளும் போர்நிறுத்தத்தை முழுமையாக நடைமுறைப்படுத்தின.

## அணுசக்தி நிலையங்கள் மீது குண்டு வீச்சு
ஈரானில் தரைக்கடியில் உள்ள பார்தோ, இசுபகான் மற்றும் நடான்சு அணுசக்தி நிலையங்கள் மீது அமெரிக்கா தனது பி2 குண்டு வீச்சு விமானங்கள் மூலம் 2025 சூன் 21 அன்று ஜிபியு-57ஏ/பி எம்ஓபி குண்டுகள் கொண்டு பெரும் தாக்குதல் நடத்தியது.ஏற்கனவே ஈரானின் அணுசக்தி ஆய்வு நிலையங்களான நடான்சு , பார்தோ, இசுபகான் ஆகிய இடங்களில் இஸ்ரேல் வான்படைகள் குண்டு வீசித் தாக்கியது

## குறிப்புகள்


## மேற்கோள்கள்

## வெளியிணைப்புகள்
* பொதுவகத்தில் ஈரான்-இசுரேல் போர் தொடர்பாக ஊடகக் கோப்புகள் உள்ளன.

பகுப்பு:ஈரான்-இசுரேல் இராணுவ உறவுகள்
பகுப்பு:2025 வான்வழித் தாக்குதல்கள்
சோடியம் தெலூரைடு

**சோடியம் தெலூரைடு** (*Sodium telluride*) என்பது  Na2Te என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இந்த உப்பு வெப்பவியல் ரீதியாக நிலையற்ற அமிலமான ஐதரசன் தெலூரைடின் இணை காரமாகும். ஆனால், பொதுவாக சோடியத்துடன் தெலூரியத்தைச் சேர்த்து குறைப்பு வினைக்கு உட்படுத்துவதன் மூலம் தயாரிக்கப்படுகிறது. சோடியம் தெலூரைடு காற்றுக்கு மிகவும் உணர்திறன் கொண்டதாக இருப்பதால் கையாள்வதற்கு சவாலான ஒரு வேதிப்பொருளாகும். இச்சேர்மத்தை காற்று முதலில் பாலிதெலூரைடுகளாக ஆக்சிசனேற்றம் செய்யும். அவை Na2Tex (x > 1) என்ற பொதுவாய்ப்பாட்டால் அடையாளப்படுத்தப்படுகின்றன. முற்றிலும் தூய்மையானதாக இருக்கும்போது நிறமற்றதாக இருக்கும் சோடியம் தெலூரைடு மாதிரிகள், காற்று ஆக்சிசனேற்றத்தின் விளைவுகளால் பொதுவாக ஊதா அல்லது அடர் சாம்பல் நிறத்தில் தோன்றும்.

## தயாரிப்பு
பொதுவாக அம்மோனியாவை கரைப்பானாகப் பயன்படுத்தி தயாரிப்பு வினை நடத்தப்படுகிறது.

## கட்டமைப்பு
M2X என்ற பொது வாய்ப்பாட்டுடன் தொடர்புடைய பல சேர்மங்களைப் போலவே சோடியம் தெலூரைடும் எதிர் புளோரைட்டு கட்டமைப்பை ஏற்றுக்கொள்கிறது. இவ்வாறான திண்ம Na2Te சேர்மத்தில் ஒவ்வொரு Te2− அயனியும் எட்டு Na+ அயனிகளால் சூழப்பட்டுள்ளன. மேலும் ஒவ்வொரு Na+ அயனியும் நான்கு Te2− அயனிகளால் சூழப்பட்டுள்ளன.

## பண்புகள்
M2X வகையைச் சேர்ந்த எளிய உப்புகள், (இங்கு X என்பது ஒரு ஓற்றை அணு எதிர்மின் அயனியாகும்) பொதுவாக எந்த கரைப்பானிலும் கரையக்கூடியவை அல்ல.  ஏனெனில் அவை அதிக படிகக்கூடு ஆற்றலைக் கொண்டுள்ளன. தண்ணீரைச் சேர்க்கும்போதும் அல்லது ஈரமான காற்று கூட  அல்லது ஆல்ககால்களுடன் சேர்த்து சூடாக்கும்போது ​​Te2− புரோட்டோனேற்றம் அடைகிறது:

:Na2Te + H2O → NaHTe + NaOH

இந்த வினையின் காரணமாக, Na2Te உடன் தொடர்புடைய பல செயல்முறைகள் NaHTe (CAS # 65312-92-7) சேர்மத்தை உள்ளடக்கியிருக்கலாம். இது அதிகம் கரையக்கூடியதாகவும் எளிதிலும்  உருவாகிறது.

## கரிம வேதியியல் பயன்பாடு
Na2Te கரிமத் தொகுப்பு வினைகளில் பயன்படுத்தப்படுகிறது.  குறைப்புகளுக்கான வினைபொருளாகவும், கரிமதெலூரியம் சேர்மங்களின் தொகுப்பு வினையில் Te தனிமத்தின்  மூலமாகவும் பயன்படுத்தப்படுகிறது.  இருநாப்தைல்தெலூரைடு தயாரிப்பில் விளக்கப்பட்டுள்ளபடி, அரைல் ஆலைடுகள் ஈரரைல் தெலூரைடுகளுக்கு மாற்றாகப் பயன்படுத்தப்படுகின்றன:

:Na2Te  +  2 C10H7I  →  (C10H7)2Te  +  2  NaI

1,3-டைன்களுடன் Na2Te வினைபுரிந்து தொடர்புடைய தெலூரோபீன்களைக் கொடுக்கிறது.  இவை கட்டமைப்பு ரீதியாக தயோபீன்களை ஒத்தவையாகும்.

:Na2Te  +  RC≡C-C≡CR  +  2 H2O  →  TeC4R2H2  +  2  NaOH 

ஒரு குறைக்கும் முகவராக, Na2Te சேர்மம் நைட்ரோ குழுக்களை அமீன்களாக மாற்றுகிறது. மற்றும் சில C-X பிணைப்புகளையும் பிளக்கும்.

## மேற்கோள்கள்

பகுப்பு:சோடியம் சேர்மங்கள்
பகுப்பு:தெலூரைடுகள்
பகுப்பு:புளோரைட்டு படிகக் கட்டமைப்பு
சோடியம் ஈத்தேன்தயோலேட்டு

**சோடியம் ஈத்தேன்தயோலேட்டு** (*Sodium ethanethiolate*) என்பது C2H5NaS என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். CH3CH2SNa என்ற அமைப்பு வாய்ப்பாட்டாலும் இதை அடையாளப்படுத்தலாம்.  ஈத்தேன்தயோல் என்ற இணை காரத்தின் சோடியம் உப்பாக இந்த கரிமகந்தகச் சேர்மம் வகைப்படுத்தப்படுகிறது. வணிக ரீதியாக வெள்ளை நிறப் திடப்பொருளாகக் கிடைக்கிறது. முனைவுக்  கரிம கரைப்பான்களில் இச்சேர்மம் கரையும்.  சோடியம் ஈத்தேன்தயோலேட்டு  கரிமத் தொகுப்பு வினைகளில் ஒரு வினைபொருளாகும். ஈரப்பதமான காற்றில், நீராற்பகுப்பு வினைக்கு உட்பட்டு  குறைந்த வாசனை வரம்பு மற்றும் தீங்கு விளைவிக்கும் "அழுகிய முட்டை" வாசனையைக் கொண்ட ஈத்தேன் தயோலை உருவாக்குகிறது.

## தயாரிப்பு
ஈத்தேன் தயோலின் கரைசலை சோடியம் ஐதரைடுடன்  சேர்த்து சூடுபடுத்துவதன் மூலம் சோடியம் சோடியம் ஈத்தேன்தயோலேட்டு சேர்மத்தை உற்பத்தி செய்யலாம்:

:CH3CH2SH + NaH → CH3CH2SNa + H2

சோடியம் ஐதராக்சைடு போன்ற வலுவான காரத்துடன் கூடிய மீத்தேன் தயோலின் கரைசலைச் சேர்த்து சூடுபடுத்துவதன் மூலம், நெருங்கிய தொடர்புடைய சோடியம் மீத்தேன் தயோலேட்டை  தனிமையாக்காமல் தயாரித்து, தயாரிக்கும் இடத்திலேயே பயன்படுத்தலாம்.

## வினைகள்
சோடியம் ஈத்தேன்தயோலேட்டு என்பது ஈத்தேன்தயோலேட்டின் மூலமாகும். இது ஒரு சக்திவாய்ந்த மின்னணு மிகுபொருளாகும்.  இது மெத்தாக்சி-அரைல் ஈதர்களைப் பிளக்கப் பயன்படுகிறது:

:NaSCH2CH3  +  Ar−O−CH3  ->  Ar−ONa +  CH3CH2SCH3}}  (Ar = அரைல்)

ஆல்க்கைல் ஆலைடுகளை எத்தில் தயோயீத்தர்களாக மாற்றுகிறது.
:NaSCH2CH3  +  RX  ->  RSCH2CH3 + NaX  (X = ஆலசன், R = ஆல்க்கைல்)

சோடியம் மீத்தேன் தயோலேட்டின் ஆக்சிசனேற்ற வினை ஈரெத்தில் இருசல்பைடை உருவாக்குகிறது.
:2 NaSCH2CH3 + I2 → CH3CH2SSCH2CH3 + 2 NaI

## மேற்கோள்கள்

பகுப்பு:கரிமசோடியம் சேர்மங்கள்
பகுப்பு:தயோலேட்டுகள்
சோடியம் பீனைலசிட்டேட்டு/சோடியம் பென்சோயேட்டு

**சோடியம் பீனைலசிட்டேட்டு/சோடியம் பென்சோயேட்டு** (Sodium phenylacetate/sodium benzoate) என்பது சோடியம் பீனைலசிட்டேட்டும் சோடியம் பென்சோயேட்டும் கலந்த ஒரு மருந்தாகும்.  அம்மோனுல் என்ற வர்த்தகப் பெயரில் இம்மருந்து விற்கப்படுகிறது. உயர் இரத்த அம்மோனியாவுக்கு சிகிச்சையளிக்கப் பயன்படுத்தப்படும் ஒரு நிலையான-ஒருதர கூட்டுமருந்து ஆகும்.

## மேற்கோள்கள்

பகுப்பு:கரிம சோடியம் உப்புகள்
அகாந்தோசெரகசு சயனோகாசுடர்

**அகாந்தோசெரகசு சயனோகாசுடர்** (*Acanthocercus cyanogaster *) என்பது நீலவயிற்று வரி முதுகு அகமா அல்லது கருப்பு-கழுத்து மர அகமா என அழைக்கப்படுகிறது. இது *அகாமிடே* குடும்பத்தில் உள்ள பல்லி சிற்றினமாகும் . இது எத்தியோப்பியா, எரித்திரியா, சோமாலியாவில் காணப்படும் ஒரு சிறிய பல்லியாகும்.

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
அகாந்தோசெரகசு சயனோசெபாலசு

**அகாந்தோசெரகசு  சயனோசெபாலசு** (*Acanthocercus cyanocephalus*), பொதுவாக பால்கி நீலத் தலை மர அகமா என்று அழைக்கப்படுகிறது. இது *அகமிடே* குடும்பத்தில் உள்ள பல்லி சிற்றினம் ஆகும். அங்கோலா, நமீபியா, சாம்பியா, காங்கோ மக்களாட்சிக் குடியரசு ஆகிய நாடுகளில் இது காணப்படுகிறது. அ. சயனோசெபாலசு அதிகபட்சமாக 350 மில்லிமீட்டர்கள் வரை வளரக்கூடியது. இது மர அகமா பேரினத்தில் பெரியது. இருப்பினும், இதன் உடல் அளவுடன் ஒப்பிடும் போது இதன் வால் சிறியது. ஆண் பல்லி, நீல நிறத் தலைகள், புள்ளிகள் கொண்ட உடல், பல வடிவங்கள் கொண்ட வால் மூலம் மற்ற அனைத்து உயிரினங்களிலிருந்தும் தெளிவாக வேறுபடுகின்றன. நீல தலை மர அகமாக்கள் சிலந்திகள், கம்பளிப்பூச்சிகள், எறும்புகள், கரையான்கள் உள்ளிட்ட கணுக்காலிகளை உண்பதாக அறியப்படுகிறது.

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
மண்முனைப்பற்று பிரதேச சபை

**மண்முனைப்பற்று பிரதேச சபை** (*Manmunai Patru Divisional Council*) இலங்கையின் மட்டக்களப்பு மாவட்டத்தில் அமைந்துள்ள உள்ளூராட்சி அமைப்புகளுள் ஒன்று ஆகும். மண்முனைப்பற்று பிரதேச செயலாளர் பிரிவில் உள்ள பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 10 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 17 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள மண்முனைப்பற்று பிரதேச சபையின் ஆளுகைப் பிரதேசம் 10 வட்டாரங்களாகப் பிரிக்கப்பட்டுள்ளது. மண்முனைப்பற்று பிரதேச சபையின் கீழ் மண்முனைப்பற்று பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

# குருக்கள்மடம்
# ஆரையம்பதி கிழக்கு
# ஆரையம்பதி மேற்கு
# காங்கேயனோடை
# ஆரையம்பதி தெற்கு
# செல்வாநகர்
# பாலமுனை
# மண்முனை
# புதுக்குடியிருப்பு
# கிரான்குளம் வடக்கு
# கிரான்குளம் தெற்கு

## தேர்தல் முடிவுகள்
### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 10 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 17 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

மண்முனைப்பற்று பிரதேச சபையின் தலைவராக சோமசுந்தரம் மகேந்திரலிங்கம் (சுயேச்சைக்குழு 1), துணைத் தலைவராக மாசிலாமணி சுந்தரலிங்கம் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர். 

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 10 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 17 உறுப்பினர்கள் தேர்ந்தெடுக்கப்பட்டனர்.

2025 சூன் 11 அன்று மண்முனைப்பற்று பிரதேச சபையின் தலைவராக செல்லத்துரை மாணிக்கராசா (இலங்கைத் தமிழரசுக் கட்சி), துணைத் தலைவராக காத்தலிங்கம் செந்தில்குமார் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர். செ. மாணிக்கராசா காலமானதை அடுத்து 2025 ஆகத்து 7 அன்று காத்தலிங்கம் செந்தில்குமார் (இலங்கைத் தமிழரசுக் கட்சி) தலைவராகத் தேர்ந்தெடுக்கப்பட்டார்.

## மேற்கோள்கள்

பகுப்பு:மட்டக்களப்பு மாவட்டப் பிரதேச சபைகள்
சந்திர மோகன் சிங் நேகி

**சந்திர மோகன் சிங் நேகி**  (*Chandra Mohan Singh Negi*) இந்தியாவின் உத்தரப்பிரதேச மாநிலத்தைச் சேர்ந்த ஓர் அரசியல்வாதியாவார்.  1939 ஆம் ஆண்டில் இவர் பிறந்தார். இந்திய தேசிய காங்கிரசு கட்சியின் உறுப்பினராக அரசியலில் ஈடுபட்டார். 8ஆவது மக்களவையிலும்  9ஆவது மக்களவையிலும் நாடாளுமன்ற உறுப்பினராக இருந்தார். கர்வால் மக்களவைத் தொகுதியைப் பிரதிநிதித்துவப்படுத்தினார். இலான்சுடவுன் சட்டமன்றத் தொகுதியிலிருந்து 5 ஆவது மற்றும் 8 ஆவது உத்தரப் பிரதேச சட்டமன்றத்திற்கும் சட்டமன்ற உறுப்பினராகத் தேர்ந்தெடுக்கப்பட்டார். சந்திர பானு குப்தா, வி.பி. சிங் மற்றும் சிறீபதி மிசுரா அமைச்சரவையில் அமைச்சராகப் பணியாற்றினார். சிறீ சுரேந்தர் சிங் நேகி மற்றும் சிறீ கிர்தாரி லால் அமோலி ஆகியோருடன் நெருங்கிய உறவைக் கொண்டிருந்தார். கிரிதாரி லால் அமோலி காங்கிரசு கட்சியைச் சேர்ந்த பல்வேறு மாவட்ட துணைத் தலைவர்கள் மற்றும் தைனிக் பார்வதி பத்திரிகையின் ஆசிரியராக இருந்தார். 1992 ஆம் ஆண்டு அக்டோபர் மாதம் 5 ஆம் தேதியன்று சந்திர மோகன் சிங் நேகி காலமானார். 

## பதவிகள்

## மேற்கோள்கள்

பகுப்பு:1939 பிறப்புகள்
பகுப்பு:1992 இறப்புகள்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:பௌரி கர்வால் மாவட்ட நபர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
இரூபௌலி சட்டமன்றத் தொகுதி

**இரூபௌலி சட்டமன்றத் தொகுதி** (Rupauli Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பூர்ணியா மாவட்டத்தில் அமைந்துள்ளது. இரூபௌலி, பூர்ணியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

^இடைத்தேர்தல்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
அகாந்தோசெரகசு செரியாகோய்

**அகாந்தோசெரகசு  செரியாகோய்** (*Acanthocercus ceriacoi*), என்பது செரியாகோ மர அகமா என அழைக்கப்படுகிறது. இது *அகாமிடே* குடும்பத்தில் உள்ள பல்லி சிற்றினமாகும்.  குவான்சா-நோர்டே,  ஜைர், காங்கோவின் தெற்கு மக்களாட்சிக் குடியரசு பகுதியில் இவை காணப்படுகின்றன.

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
அகாந்தோசெரகசு அட்ரிகோலிசு

**அகாந்தோசெரகசு  அட்ரிகோலிசு** (*Acanthocercus atricollis*) என்பது கருப்பு கழுத்து அகமா அல்லது தெற்கு மர அகமா என அழைக்கப்படுகிறது. இது கிழக்கு, மத்திய, தென்னாப்பிரிக்காவை பூர்வீகமாகக் கொண்ட மர அகாமாவின் ஒரு சிற்றினமாகும். இதன் மிகப்பெரிய தொடர்ச்சியான வரம்பு தென்கிழக்கு ஆப்பிரிக்காவில் உள்ளது. மேலும் இது குரூகர் தேசிய பூங்காவில் அதிக அளவில் காணப்படுகிறது.

## விளக்கம்

*அ. அட்ரிகோலிசு* பாலினங்கள் ஒப்பிடக்கூடிய மூக்கு-குத நீளம் கொண்டவை. ஒத்த வால் நீளம் கொண்டவை. முதிர்ந்த ஆண் பெண் ஓந்தியினை விட சற்றே பெரிய தலையுடன் காணப்படும். இது பிராந்தியத்திற்கான போட்டிக்கான தழுவலாக கருதப்படுகிறது. பெண் ஓந்தி சுமார் 96 மிமீ (3.8 அங்குலம்) நீளமும் ஆண் ஓந்தி சுமார் 82 மிமீ (3.2 அங்குலம்) நீளம் பாலியல் முதிர்ச்சி அடையும் போது காணப்படும்.

## உணவு
இவை பூச்சியினை உண்டு வாழ்கின்றன. இவற்றின் உணவில் முக்கியமாக ஆர்த்தோப்டிரான்கள், வண்டுகள், எறும்புகள் உள்ளன. இரையின் பன்முகத்தன்மை பருவகாலத்தினைப் பொறுத்து வேறுபடும்.

## துணையினங்கள்
இரண்டு துணையினங்கள் *அ. அட்ரிகோசிசு* சிற்றினத்தின் கீழ் பொதுவாக ஏற்றுக்கொள்ளப்படுகின்றன. நான்கு துணையினங்கள் விவரிக்கப்பட்ட போதிலும் இவை மிகவும் வேறுபட்டவை அல்ல.

*அ. அ. அட்ரிகோலிசு (சுமித், 1849) - தென்னாப்பிரிக்காவின் தெற்கு மர அகமா
*அ. அ. லவ்ரிட்ஜ்ஜி (கிளாசுவிட்சு, 1957) - தான்சானியா

## படங்கள்

Image:Acanthocercus atricollis.jpg|பரிந்துரைக்கப்பட்ட, * அ. அ. கிவூவென்சிசு* (குளுசெவிட்சு, 1957) கிவு ஏரியில்
Image:Southern Tree Agama (Acanthocercus atricollis) female (32100887592).jpg|
Image:Southern Tree Agamas (Acanthocercus atricollis) couple (31159640691).jpg|
Image:Acanthocercus atricollis03.jpg|


## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
தேவேந்திர பாண்டே

**தேவேந்திர பாண்டே**  (*Devendra Pandey*) இந்தியாவின் உத்தரப்பிரதேச மாநிலத்தைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக அரசியலில் ஈடுபட்டார். 
1980ஆம் ஆண்டு முதல் 1985ஆம் ஆண்டு வரையும் 1985ஆம் ஆண்டு முதல் 1989ஆம் ஆண்டு வரையும் ஜெய்சிங்பூர் சட்டமன்றத்திலிருந்து இரண்டு முறை தேர்ந்தெடுக்கப்பட்டு சட்டமன்ற உறுப்பினராகப் பணியாற்றினார். இந்திய தேசிய காங்கிரசு கட்சியின் உத்தரப்பிரதேச மாநிலப் பொதுச் செயலாளராகவும் பணியாற்றினார். 2017ஆம் ஆண்டு செப்டம்பர் மாதம் 23ஆம் தேதியன்று தனது 67 வயதில் இறந்தார்.

1978ஆம் ஆண்டில் இந்திரா காந்தி கைது செய்யப்பட்டதற்கு எதிர்ப்புத் தெரிவித்து, கொல்கத்தாவிலிருந்து தில்லிக்கு உள்நாட்டு வானுர்தியில் சென்று கொண்டிருந்தபோது, ​​பொம்மை துப்பாக்கியின் உதவியுடன் இந்தியன் ஏர்லைன்சு விமானம் 410 கடத்தப்பட்டபோது, ​​பாண்டே பரவலாக அறியப்பட்டார். விமானக் கடத்தல் வழக்கில், இவர் ஒன்பது மாதங்கள் 28 நாட்கள் இலக்னோ சிறையில் அடைக்கப்பட்டார். பின்னர், காங்கிரசு அரசு ஆட்சிக்கு வந்தபோது, ​​அப்போதைய பிரதமர் இந்திரா காந்தியின் அறிவுறுத்தலின் பேரில், 1980ஆம் ஆண்டு இவர் மீதான வழக்கை அரசாங்கம் திரும்பப் பெற்றது. தேவேந்திர பாண்டே இந்திரா காந்தி, இராசீவ் காந்திக்கு நெருக்கமாக இருந்தார்.

இந்திரா காந்தியின் மரணத்திற்குப் பிறகு, இராசீவ் காந்தி 1985 மற்றும் 1989ஆம் ஆண்டுகளில் தேவேந்திர பாண்டேவுக்கு சட்டமன்றத் தேர்தலில் போட்டியிட அனுமதி வழங்கினார். 1985ஆம் ஆண்டில், தேவேந்திரா பாண்டே மீண்டும் சட்டமன்றத் தேர்தலில் வெற்றி பெற்றார்.  ஆனால் 1989ஆம் ஆண்டு நடைபெற்ற தேர்தலில் தோல்வியடைந்தார்.

## பதவிகள்

## மேற்கோள்கள்

பகுப்பு:2017 இறப்புகள்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இந்திய அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
அகாந்தோசெரகசு பிராங்கி

**அகாந்தோசெரகசு  பிராங்கி** (*Acanthocercus branchi*) என்பது *அகாமிடே* குடும்பத்தில் உள்ள பல்லி சிற்றினமாகும் . இது சாம்பியாவில் காணப்படும் ஒரு சிறிய பல்லி ஆகும். இந்த சிற்றினம் மரங்களில் வாழ்கிறது.

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
அழகர்கோவில் ஊராட்சி

**அழகர்கோவில் ஊராட்சி**, தமிழ்நாட்டின் மதுரை மாவட்டம், மேலூர் ஊராட்சி ஒன்றியத்தில் உள்ள ஏ. வலையபட்டி ஊராட்சியில் இருந்த அழகர் கோவில், கோணவராயன்பட்டி, ஆயத்தபட்டி ஆகிய மூன்று சிற்றூர்களைக் கொண்டு புதிதாக அழகர்கோவில் ஊராட்சி நிறுவப்பட்டது.இதன் தலைமையிடம் அழகர் கோவிலில் உள்ளது. 
## அமைவிடம்
அழகர் மலை அடிவாரத்தில் அமைந்த அழகர்கோவில் ஊராட்சி மதுரைக்கு வடகிழக்கே 24.7 கிலோமீட்டர் தொலைவிலும்; மேலூருக்கு வடமேற்கே 16 கிலோமீட்டர் தொலைவிலும்  அமைந்துள்ளது. 
## புகழ் பெற்ற தலங்கள்
இவ்வூராட்சியில் புகழ்பெற்ற அழகர் கோவில், பதினெட்டாம்படி கருப்பண்ணசாமி, பழமுதிர்சோலை முருகன் கோயில், நூபுர கங்கை தீர்த்தம் மற்றும்  ராக்காயி அம்மன் கோயில் உள்ளது.

## அரசியல்
அழகர்கோவில் ஊராட்சி மேலூர் சட்டமன்றத் தொகுதிக்கும், மதுரை மக்களவைத் தொகுதிக்கும் உட்பட்டது. 
## மேற்கோள்கள்

பகுப்பு:மதுரை மாவட்ட ஊராட்சிகள்
பகுப்பு:மதுரை மாவட்டம்
நூபுர கங்கை தீர்த்தம்

**நூபுர கங்கை தீர்த்தம்**, மதுரை மாவட்டம், அழகர் மலையில் ஊறும் புனித தீர்த்தம் ஆகும். நூபுர கங்கை தீர்த்தத்தின் காவல் தெய்வம்  ராக்காயி அம்மன் ஆவார். இராக்காயி அம்மனுக்கு இத்தீர்த்தத் தொட்டி மீது தனிக் கோயில் உள்ளது. நூபுர கங்கை தீர்த்தம் ராக்காயி அம்மன் கோயிலடியில் உள்ள தீர்த்தத் தொட்டியில் சேர்கிறது. நூபுர கங்கையின் புனித நீர் கொண்டு அழகர் கோவில் மூலவரான சுந்தரராஜ பெருமாளுக்கும், நாச்சியாருக்கும் அன்றாடம் நீராட்டப்படுகிறது.

## அமைவிடம்
நூபுர கங்கை அழகர் மலையில் உள்ள பழமுதிர் சோலை முருகன் கோயிலிருந்து 2 கிலோமீட்டர் தொலைவில் உள்ளது. 
## மேற்கோள்கள்

## வெளி இணைப்புகள்
* அழகர்கோவில் நூபுர கங்கை
பகுப்பு:தமிழ்நாட்டின் புண்ணிய தீர்த்தங்கள்
பகுப்பு:மதுரை மாவட்டம்
பூ. இரா. திருஞானம்

**பூ. இரா. திருஞானம்** (*P. R. Thirugnanam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். உயர்நிலைப் பள்ளிப் படிப்பினை முடித்த திருஞானம்,  இந்திய தேசிய காங்கிரசு கட்சியினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஏற்காடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1954 பிறப்புகள்
கோவை 53 (நெல்)

**கோவை 53** *(CO 53)* என்பது, தமிழ்நாட்டின் வறட்சியால் பாதிக்கப்பட்ட மாவட்டங்களுக்கு ஏற்ற அதிக மகசூல் தரும் வறட்சியைத் தாங்கி வளரக்கூடிய நெல் வகையாகும். **அண்ணா(R)4** க்கு மாற்று இரகமாக **CB 06803**, கலப்பின **PMK (R) 3** x நொறுங்கன் நெல்லின் வழித்தோன்றலாக, 2020 ஆம் ஆண்டில் உருவாக்கப்பட்ட நெல் வகையாகும்.

115 -120 நாட்கள் கால அளவு கொண்ட இந்த நெல் இரகம், முதிர்ச்சி அடைந்த நிலையில் சராசரியாக எக்டேருக்கு 37.18 குவிண்டால் மகசூல் தரக்கூடியதாக கூறப்படுகிறது. நோய் எதிர்ப்பு சக்தி மற்றும் குறுகிய தடித்த தானியங்களின் கீழ் அதிக தானிய மகசூல் கொண்ட கோ - 53  தமிழ்நாட்டின் வறட்சி பாதிப்புக்குள்ளான மாவட்டங்களில் நேரடி விதைப்பு மானாவாரி அல்லது அரை உலர் நெல் சுற்றுச்சூழல் அமைப்பாக சாகுபடிக்கு ஏற்றது.

## சான்றுகள்

பகுப்பு:தமிழ்நாட்டின் நெல் வகைகள்
டி. தீர்த்தகிரி கவுண்டர்

**டி. தீர்த்தகிரி கவுண்டர்** (*T. Theerthagiri Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூர் பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1967, 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மொரப்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1922 பிறப்புகள்
பீகாரிகஞ்ச் சட்டமன்றத் தொகுதி

**பீகார்கஞ்ச் சட்டமன்றத் தொகுதி** (Bihariganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதேபுரா மாவட்டத்தில் அமைந்துள்ளது. பீகார்கஞ்ச், மதேபுரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
தர்கிசோர் பிரசாத்

**தர்கிசோர் பிரசாத்** (*Tarkishore Prasad*; பிறப்பு பெப்ரவரி 5,1956) என்பவர் பாரதிய ஜனதா கட்சியினைச் சேர்ந்த இந்திய அரசியல்வாதி ஆவார். இவர் நவம்பர் 16 முதல் ஆகத்து 9,2022 வரை பீகாரின் 5ஆவது துணை முதல்வராக பணியாற்றினார். நகர்ப்புற மேம்பாடு, வீட்டுவசதித் துறை ஆகியவற்றுடன் நிதி, வணிக வரி இலாகாக்க அமைச்சராகவும் பதவி வகித்தார். பீகார் சட்டப்பேரவையில் பாஜகவின் தலைவராக இவர் தேர்ந்தெடுக்கப்பட்டுள்ளார். இவர் 2020ஆம் ஆண்டு நடைபெற்ற பீகார் சட்டமன்றத் தேர்தலில் கதிகார் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.

## இளமை
தர்கிசோர் பிரசாத் பகத், கல்வார் சாதியை பிரதிநிதித்துவப்படுத்தும் கங்கா பிரசாத் பகத்துக்கு மகனாகப் பிறந்தார். 1956ஆம் ஆண்டில் தர்பங்காவின் இலலித் நாராயண் மிதிலா பல்கலைக்கழகத்தின் கீழ் செயல்படும் கதிகாரில் உள்ள தர்சன் சா கல்லூரியில் அறிவியல் பிரிவில் இடைநிலைப் படிப்பை முடித்தார்.

## அரசியல்
இராச்டிரிய சுயம்சேவக் சங்கத்தின் உறுப்பினரான பிரசாத், அகில பாரதிய வித்யார்த்தி பரிசத்தில் தனது அரசியல் வாழ்க்கையைத் தொடங்கினார். 2005ஆம் ஆண்டில் கதிகார் தொகுதியில் போட்டியிட்டு தனது முதல் முறையாகச் சட்டமன்ற உறுப்பினர் ஆனார். இத்தேர்தலில் இவர், இராம் பிரகாசு மகாதோவை வெறும் 165 வாக்குகள் வித்தியாசத்தில் தோற்கடித்தார். பின்னர் 2010, 2015, 2020 தேர்தல்களிலும் இவர் வெற்றி பெற்றார்.

## மேற்கோள்கள்

பகுப்பு:1956 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பீகார் சட்டமன்ற உறுப்பினர்கள்
மண்முனை தென்மேற்கு பிரதேச சபை

**மண்முனை தென்மேற்கு பிரதேச சபை** (*Manmunai South West Divisional Council*) இலங்கையின் மட்டக்களப்பு மாவட்டத்தில் அமைந்துள்ள உள்ளூராட்சி அமைப்புகளுள் ஒன்று ஆகும். மண்முனை தென்மேற்கு பிரதேச செயலாளர் பிரிவில் உள்ள பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 10 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 16 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள மண்முனை தென்மேற்கு பிரதேச சபையின் ஆளுகைப் பிரதேசம் 10 வட்டாரங்களாகப் பிரிக்கப்பட்டுள்ளது. மண்முனை தென்மேற்கு பிரதேச சபையின் கீழ் மண்முனை தென்மேற்கு பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

# மகிழவட்டவன்
# ஆயித்தியமலை
# கரவெட்டி
# விளாவெட்டுவான்
# வவுணதீவு
# கன்னன்குடா
# கரயாக்கன்தீவு
# காஞ்சிரன்குடா
# காந்திநகர்
# உன்னிச்சை

## தேர்தல் முடிவுகள்
### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 10 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 16 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

மண்முனை தென்மேற்கு பிரதேச சபையின் தலைவராக சின்னத்துரை புஸ்பலிங்கம் (இலங்கைத் தமிழரசுக் கட்சி), துணைத் தலைவராக பொன்னம் கோபாலபிள்ளை (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர். 

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 10 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 16 உறுப்பினர்கள் தேர்ந்தெடுக்கப்பட்டனர்.

மண்முனை தென்மேற்கு பிரதேச சபையின் தலைவராக இளையதம்பி திரேசகுமாரன் (|சுயேச்சைக் குழு), துணைத் தலைவராக கனகநாயகம் கபில்ராஜ் (தமிழ் மக்கள் விடுதலைப் புலிகள்) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:மட்டக்களப்பு மாவட்டப் பிரதேச சபைகள்
சு. ப. துரைராசு

**சு. ப. துரைராசு** (*S. P. Durairasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் காரைக்குடி நகரைச் சேர்ந்தவர். மின்பொறியியலில் பட்டயப் படிப்பினை முடித்துள்ள துரைராசு,  அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காரைக்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1948 பிறப்புகள்
மதேபுரா சட்டமன்றத் தொகுதி

**மதேபுரா சட்டமன்றத் தொகுதி** (Madhepura Assembly constituency) என்பது இந்திய மாநிலமான பீகாரில் உள்ள மதேபுரா மாவட்டத்தில் உள்ள ஒரு சட்டமன்றத் தொகுதியாகும். இது மதேபுரா மக்களவைத் தொகுதிக்கு உட்பட்ட ஓரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 இடங்களில் மதேபுராவும் ஒன்றாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
பிரதுல் சந்திர கங்குலி

thumb|பிரதுல் சந்திர கங்குலி

**பிரதுல் சந்திர கங்குலி** (Pratul Chandra Ganguli)  இந்தியாவைச் சேர்ந்த ஒரு புரட்சியாளர் ஆவார். 1884ஆம் ஆண்டில் இவர் பிறந்தார். 

## வாழ்க்கை வரலாறு
பிரதுல் 1884ஆம் ஆண்டு ஏப்ரல் மாதம்  16ஆம் தேதியன்று  தற்போது வங்காளதேசத்தில் உள்ள நாராயங்கஞ்சு நகரத்தில்  பிறந்தார்.  அனுசிலன் சமிதி உறுப்பினராக இருந்தார். அனுசிலன் சமிதி டாக்கா கிளையின் முக்கிய அமைப்பாளரான புலின் பிகாரி தாசு கைது செய்யப்பட்டதைத் தொடர்ந்து பிரதுல் மற்றும் திரேலோக்யநாத் சக்ரவர்த்தி ஆகியோர் அனுசிலம் சமிதி பொறுப்பை ஏற்றுக்கொண்டு சங்கத்தை மறுசீரமைத்தனர். இவர் பரிசால் சதி வழக்கில் விசாரிக்கப்பட்டு 1914ஆம் ஆண்டில் 10 ஆண்டுகள் சிறைத்தண்டனை பெற்றார்.   இருப்பினும்  முன்னதாக விடுவிக்கப்பட்டார். 1922ஆம் ஆண்டில்  காங்கிரசு கட்சியில்  சேர்ந்தார்.  சில புரட்சிகர தொடர்புகளை இவரால் பராமரிக்கவும் முடிந்தது. புரட்சியாளர்களுக்கு தொடர்ந்து உதவினார். பிரதுல் டாக்கா மாவட்ட காங்கிரசு குழு , வங்காள காங்கிரசு குழு மற்றும் அகில இந்திய காங்கிரசு குழு ஆகியவற்றின் தலைவரானார். 1929 மற்றும் 1937ஆம் ஆண்டுகளில் வங்காள சட்டமன்றத்திற்கு தேர்ந்தெடுக்கப்பட்டார். பிரதுல் கங்குலி 1947ஆம் ஆண்டில்  அரசியலில் இருந்து ஓய்வு பெற்றார்.  1957ஆம் ஆண்டு சூலை மாதம் 5ஆம் தேதியன்று அன்று கொல்கத்தாவில் காலமானார்.

## மேற்கோள்கள்

பகுப்பு:1957 இறப்புகள்
பகுப்பு:1884 பிறப்புகள்
பகுப்பு:இந்தியப் புரட்சியாளர்கள்
அருட்லா ராமச்சந்திர ரெட்டி

**அருட்லா ராமச்சந்திர ரெட்டி** (*Arutla Ramchandra Reddy*) ஓர் இந்திய சுதந்திரப் போராட்ட வீரர் ஆவார். 1962ஆம் ஆண்டு முதல் 1967 ஆம் ஆண்டு வரை போங்கிர் தொகுதியைப் பிரதிநிதித்துவப்படுத்தினார். முன்னாள் சமத்தானமான ஐதராபாத்து  மாநிலத்தின் கடைசி ஆட்சியாளரான நிசாமின் ஆட்சிக்கு எதிரான ஆயுதமேந்திய சுதந்திரப் போராட்டத்தில் பங்கேற்ற தலைவர்கள் மற்றும் போராளிகளில் இவரும் ஒருவராவார். 1940ஆம் ஆண்டுகளில் நிசாமின் நிலப்பிரபுத்துவ ஆட்சியை கவிழ்க்க இன்றைய தெலுங்கானா மாநிலத்தில் உள்ள ஏழை விவசாயிகளுடன் பொதுவுடைமைவாதிகள் இணைந்தனர். இது இந்தியாவின் பெரிய சுதந்திரப் போராட்டத்தில் ஒரு துணை இயக்கமாக இருந்தது. இவரின் மனைவி அருட்லா கமலா தேவியும் சுதந்திரப் போராட்டத்தில் ஈடுபட்டார்.  அவரும் 3 முறை சட்டமன்ற உறுப்பினராக இருந்தார்.

## ஆரம்பகால வாழ்க்கை.
அருட்லா ராமச்சந்திர ரெட்டி நல்கொண்டா மாவட்டத்தின் அலைர் மண்டலத்தில் உள்ள கோலான்பக்கில் பிறந்தார்.

## தொழில்
அருட்லா ராமச்சந்திர ரெட்டி நிசாமின் கொடுங்கோன்மை ஆட்சிக்கு எதிரான ஆயுதப் போராட்டத்தில் பங்கேற்றார்.  அந்த நேரத்தில் இவர் கடுமையான சிறைத்தண்டனை அனுபவித்து மறைமுக வாழ்க்கையை நடத்தினார்.

## தனிப்பட்ட வாழ்க்கை
அருட்லா ராமச்சந்திர ரெட்டி அருட்லா கமலாதேவியை திருமணம் செய்து கொண்டார்.

## மேற்கோள்கள்

பகுப்பு:விடுதலைப் போராட்ட வீரர்கள்
பகுப்பு:தெலங்காணா அரசியல்வாதிகள்
பகுப்பு:இந்தியப் பொதுவுடமைவாதிகள்
சோமனூர், கோயம்புத்தூர்

**சோமனூர்** என்பது தமிழ்நாடு மாநிலத்தில் கோயம்புத்தூர் மாவட்டத்தின் கருமத்தம்பட்டி நகருக்கு அருகிலுள்ள ஒரு புறநகர் ஆகும்.
## அமைவிடம்
சோமனூர், கடல் மட்டத்திலிருந்து சுமார் 364.66 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## போக்குவரத்து
### சாலைப் போக்குவரத்து
கோயம்புத்தூரிலிருந்து இயக்கப்படும் தாழ்தள சொகுசுப் பேருந்துகள், காந்திபுரம் மற்றும் உக்கடம் பேருந்து நிலையங்களிலிருந்து சோமனூர் வந்து செல்கின்றன.
### தொடருந்து போக்குவரத்து
சோமனூரில் தொடருந்து நிலையம் ஒன்று அமைந்துள்ளது. வஞ்சிபாளையம் தொடருந்து நிலையம் மற்றும் சூலூர் சாலை தொடருந்து நிலையம் ஆகியவற்றின் இடையில் அமைந்துள்ள இந்த தொடருந்து நிலையத்தில், திருப்பூர் மற்றும் கோயம்புத்தூர் இடையே செல்லும் புறநகர் தொடருந்துகள் நின்று செல்கின்றன.
## தொழில்
சோமனூர் பகுதியில் விசைத்தறி சார்ந்த நெசவுத் தொழில் நடைபெறுகிறது.
## சமயம்
### இந்துக் கோயில்கள்
சோமனூர் - சேடபாளையம் சாலையில் இராமலிங்க சௌடேசுவரி அம்மன் கோயில் என்ற இந்துக் கோவில் ஒன்று கட்டப்பட்டுள்ளது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்